text: Brand i stuehus
  15 november 2012 kl. 07.35
  Der skete store skader på et stuehus i landsbyen Borg ved Bredebro i nat. Branden blev opdaget ved tre-tiden, men politiet kender endnu ikke brandårsagen. Ingen personer kom til skade ved branden.
  Branden blev opdaget af husets beboere, som slog alarm kl. 3.06. Branden er formentlig opstået i køkkenet, men først i løbet af dagen kan brandteknikere komme ind på brandstedet for at finde ud af, hvor og hvordan den er opstået.
  